PMIndiaData/PMIndiaSum huggingface dataset:
مرکزی کابینہ نے  جمو ں و کشمیر کے اودھم پور ضلع میں    محکمہ دفاع کی   7.118 ایکڑ زمین   کیندریہ ودیالیہ    نمبر -2 کی تعمیر کے لئے  کیندریہ  ودیالیہ سنگھٹن  کو منتقل کرنے کی   منظوری دے دی ہے

نئی دہلی، 4 جولائی 2018/ مرکزی کابینہ نے جس کی صدارت وزیراعظم جناب نریندر مودی نے کی، جموں و کشمیر میں اودھم پور کے مقام پر محکمہ دفاعی کی 56 کنال اور 19 مرلے (7.118 ایکڑ) زمین طویل مدتی لیز کی بنیاد پر 30 سال کے لئے کیندریہ ودیالیہ نمبر2 کی تعمیر کے سلسلہ میں کیندریہ ودیالیہ سنگھٹن (کے وی ایس) کو ایک روپیہ سالانہ کے واجبی کرایہ پر منتقل کرنے کی منظوری دے دی ہے۔ اس لیز کو 30 ،30 سال کی دو میعادوں کے لئے آگے بڑھایا جاسکے گا۔ پس منظر: اس وقت کیندریہ ودیالیہ نمبر 2 ، دھار روڈ ، اودھم پور 1985 سے اپنے وجود کے بعد ہی سے عارضی عمارتو ں میں کام کررہا ہے۔ اس وقت کیندریہ ودیالیہ نمبر 2 دھار روڈ اودھم پور میں 851 طلبا زیر تعلیم ہیں۔ کے وی ایس کے ذریعہ اسکول کی مستقل عمارت کی تعمیر سے اسکول کے حکام ، زیر ملازمت فوجی افراد کے بچوں کی تعلیمی ضرورتوں کو پورا کرسکیں گے۔ ۔۔۔۔۔۔۔۔۔۔۔ م ن۔ج ۔ ج۔
وزیر اعظم نے شری گرو گرنتھ صاحب جی کے پرکاش پورب کے پرمسرت موقع پر مبارکباد دی

وزیر اعظم جناب نریندر مودی نے شری گرو گرنتھ صاحب جی کے پرکاش پورب کے پر مسرت موقع پر سب کو، خاص کر سکھ کمیونٹی کو مبارکباد دی ہے۔ وزیر اعظم نے ٹوئٹ کیا: ’’آج، شری گرو گرنتھ صاحب جی کے پرکاش پورب کے پرمسرت موقع پر سب کو، خاص کر سکھ کمیونٹی کو مبارکباد۔ شری گرو گرنتھ صاحب جی کی مقدس تعلیمات لاکھوں لوگوں کو طاقت بخشتی ہیں اور ہمارے معاشرہ کو مزید منصفانہ، شمولیتی اور ہمدرد بناتی ہیں۔‘‘
وزیراعظم راجستھان جائیں گے

نئی دہلی۔29؍اگست۔وزیراعظم 29 اگست 2017 کو راجستھان کے دورے پر رہیں گے۔ وزیراعظم نے ٹوئٹ کرکےکہا ہے کہ میں راجستھان کے دورے پر جاؤں گا جو بہادروں کی سرزمین ہے اور وہاں میں قومی شاہراہوں کے پروجیکٹوں کا سنگ بنیاد رکھوں گا۔ میں اودے پور میں ایک عوامی جلسے سے بھی خطاب کروں گا۔ میں عظیم مہارانا پرتاپ کو خراج عقیدت پیش کرنے کیلئے پرتاپ گورو کیندر بھی جاؤں گا۔
وزیراعظم لاکھوں آشا، اے این ایم اورآنگن واڑی کارکنان سے 11ستمبرکو گفت وشنید کریں گے

نئی دہلی ،11ستمبر :وزیراعظم ، جناب نریندرمودی 11ستمبر،2018کوصبح 1030بجے ‘پوشن ماہ ’’پروگرام کے تحت ویڈیوکانفرنسنگ کے ذریعہ آشا، اے این ایم اورآنگن واڑی کے لاکھوں کارکنان اورصحتی مستفضین سے گفت وشنید کریں گے ۔ ‘‘پوشن ماہ ’’(تغذیہ کے نام وقف مہینہ ) ستمبر2018میں ملک بھرمیں منایاجارہاہے ۔اس کامقصد ملک کے ہرگھرتک تغذیہ کی اہمیت کے پیغام کو پہنچاناہے ۔ یہ کوشش پوشن ابھیا ن ( قومی تغذیہ مشن ) کے مقاصد کو مزید آگے بڑھائے گی ، جس کے لئے مرکزی سرکارنے نومبر2017میں اس کی شروعات کی تھی ۔ اس مشن کا مقصد قدکی نشونمأ ،سوئے تغذیہ ،خون کی کمی اور ولادت کے وقت بچوں میں وزن میں معمول سے کمی ،کے معاملات کم کرناہے ۔ پوشن ابھیان کے تحت سرکارنے قدکی نشونمأرک جانے ، سوئے تغذیہ ، خون کی کمی (چھوٹے بچوں ، خواتین اور نوجوان لڑکیوں میں )ولادت کے وقت وزن کی کمی کے تناسب میں سالانہ بالترتیب 2فیصد ، 2فیصد ، 3فیصد ، اور2فیصد کمی لانے کا نشانہ مقررکیا ہے ۔ اس مقصد کے تحت ، وزیراعظم ، اس مشن میں شامل مختلف شراکت داروں کے ساتھ گفت وشنید کریں گے ۔یہ پروگرام تغذیہ سے متعلق کامیابی کی داستانوں کوباہم ساجھاکرنے کا ایک ذریعہ بھی ثابت ہوگا۔
مالیاتی کمیشن نے وزیر اعظم نریندر مودی کو اپنی رپورٹ کی ایک نقل پیش کی

15ویں مالیاتی کمیشن کے چیئرمین اور ممبروں نے آج وزیر اعظم جناب نریندر مودی کو 22-2021 سے لے کر 26-2025 تک کی مدت کے لئے کمیشن کی رپورٹ کی ایک نقل پیش کی۔ کمیشن نے 4 نومبر 2020 کو صدر جمہوریہ ہند کو اپنی رپورٹ پیش کی تھی۔ کمیشن کے چیئرمین جناب این کے سنگھ اور کمیشن کے ممبران جناب اجے نارائن جھا، پروفیسر انوپ سنگھ، ڈاکٹر اشوک لہری اور ڈاکٹر رمیش چندر کے ساتھ ساتھ کمیشن کے سکریٹری جناب اروند مہتا بھی اس موقع پر موجود تھے۔ کمیشن کل مرکزی وزیر خزانہ کو اپنی رپورٹ پیش کرے گا۔ یہ رپورٹ آئین کے مطابق اے ٹی آر کے طریقے سے وضاحتی میمورنڈم کے ساتھ ایوان میں بھی پیش کی جائے گی۔ ……………………………………………………… م ن، ح ا، ع ر
وزیر اعظم مودی نے زرعی شعبے کو فروغ دینے کے طریقوں پر تبادلہ خیال کے لئے ایک میٹنگ کی

وزیر اعظم نریندر مودی نے زراعت کے شعبے میں ضروری امور اور اصلاحات پر تبادلہ خیال کرنے کے لئے آج ایک میٹنگ کی۔ میٹنگ میں زرعی مارکیٹنگ میں اصلاحات ، مارکیٹیبل سرپلس کے انتظام ، کسانوں کو ادارہ جاتی قرض تک رسائی اور قانون کی مناسب حمایت کے ساتھ زراعت کے شعبے کو مختلف پابندیوں سے آزاد کرنے پر خصوصی زور دیا گیا۔ فوکس موجودہ مارکیٹنگ ماحولیاتی۔ نظام میں اسٹریٹجک کوششیں کرنے اور تیزرفتار زرعی ترقی کے تناظر میں مناسب اصلاحات لانے پر تھا۔ زرعی انفراسٹرکچر کو مستحکم بنانے کے لئے مراعاتی قرضوں کا فلو ، وزیر اعظم-کسان مستفدین کے لئے خصوصی کسان کریڈٹ کارڈ اور کسانوں کے بہترین منافع کو یقینی بنانے کے لئے زراعت کی پیداوار میں اندرون اور بین ریاستی تجارت کی سہولت فراہم کرنا وغیرہ ایسے موضوعات تھے جو زیر بحث آئے۔ ملک میں یکساں آئینی فریم ورک کے امکانات پر بھی تبادلہ خیال کیا گیا جس سے زراعت کے لئے نئے طریقوں کا راستہ ہموار کیا جا سکے۔ فصلوں میں بائیو۔ ٹیکنالوجی پیش رفتوں کی خوبیوں اور خامیوں یا پیداواریت بڑھانے اور ان پٹ اخراجات میں کمی کرنے کے بارے میں بھی غور وخوض کیا گیا۔ زمین کو پٹے پر دینے کے ماڈل ایکٹ کے چیلنجوں اور چھوٹے اور معمولی کسانوں کے مفاد کا تحفظ کیسے کیا جائے، اس پر بھی تفصیلی طور پر تبادلہ خیال کیا گیا۔ اس پر بھی غور وخوض کیا گیا کہ کس طرح لازمی اشیا ایکٹ کو موجودہ زمانے کے مطابق بنانا مناسب ہے تاکہ پیداوار کے بعد زراعت کے بنیادی ڈھانچے میں بڑے پیمانے پر نجی سرمایہ کاری کی حوصلہ افزائی ہو اور بازاروں پر بھی اس کا مثبت اثر پڑ سکے۔ برانڈ انڈیا کی ترقی ، اشیا سے متعلق مخصوص بورڈز / کونسلوں کی تشکیل اور ایگری کلسٹرز / کنٹریکٹ فارمنگ کا فروغ کچھ ایسے اقدامات ہیں جن پر زرعی اجناس کی برآمدات کو فروغ دینے کے لئے غور وخوض کیا گیا ۔ زراعت کے شعبے میں ٹکنالوجی کا استعمال انتہائی اہمیت کا حامل ہے کیونکہ اس میں ہمارے کسانوں کے مفاد سے متعلق پورے ویلیو چین کو کھولنے کی صلاحیت ہے۔ وزیر اعظم نے آخری میل تک ٹیکنالوجی کے پھیلاو اور کسانوں کو عالمی ویلیو چین میں مزید مسابقتی بنانے پر زور دیا۔ زرعی معیشت میں ہلچل لانے ، زرعی تجارت میں شفافیت لانے اور کاشتکاروں کو زیادہ سے زیادہ فائدہ پہنچانے کے لئے ایف پی اوز کے رول کو مزید مضبوط کرنے کا فیصلہ کیا گیا۔ مجموعی طور پر زور کسانوں کو قیمتوں کی بہتر ادائیگی اور چوائس کی آزادی کے لئے مارکیٹ پر حکمرانی کرنے والے موجودہ قوانین پر نظر ثانی کرنے پر تھا۔ ٭٭٭٭٭ م ن۔ ن ا۔ م ف
وزیراعظم نےآئی آرآر آئی، مہاویرفلپائن فاؤنڈیشن کا دورہ کیا

نئی دہلی،13؍ نومبر۔وزیراعظم جناب نریندر مودی نے آج فلپائن کے شہر لاس بنوس میں واقع انٹرنیشنل رائس ریسرچ انسٹی ٹیوٹ (آئی آر آر آئی) کا دورہ کیا۔ آئی آر آر آئی ایک مؤقر تحقیقی ادارہ ہے، جو رائس (چاول) سائنس، چاول کی کھیتی کرنے والے کسانوں اور اس کے صارفین کی صحت اور فلاح و بہبود کے کام میں بہتری اور آنے والی نسلوں کیلئے چاول کی کھیتی کیلئے درکار ماحول کا تحفظ کرکے غریبی اور بھکمری میں کمی لانے کے تئیں وقف ہے۔ وزیراعظم نے ایک تصویری نمائش کا معائنہ بھی کیا، جس میں سیلاب کی صورتحال کو برداشت کرجانے والی چاول کی اقسام، خشک سالی کو برداشت کرجانے والی چاول کے اقسام ، کھارے پن کو برداشت کرجانے والی چاول کے اقسام اور خواتین پر مشتمل زرعی امداد باہمی کی تنظیموں کے ساتھ آئی آر آر آئی کے کاموں کو دکھایا گیا ہے۔ وزیراعظم نے غرقابی کی صورتحال کو برداشت کرجانے والے چاول کے اقسام سے متعلق ایک نئے پلاٹ میں علامتی طورپر زمین کی کھدائی بھی کی۔ انہوں نے شری نریندر مودی ریزی لیئنٹ رائس فیلڈ لیباریٹری کے افتتاح سے متعلق ایک تختی کی بھی نقاب کشائی کی۔ انہوں نے ہندوستانی چاول کی دو قسموں کے بیج بھی آئی آر آر آئی کے جین بینک کے سپرد کئے۔ دورے کے دوران وزیراعظم نے آئی آر آر آئی میں کام کرنے والے متعدد ہندوستانی سائنسدانوں کے ساتھ تبادلۂ خیال بھی کیا۔ وزیراعظم نے منیلا میں وا قع مہاویر فلپائن فاؤنڈیشن کا بھی دور ہ کیا۔ یہ ہندوستان اور فلپائن کے درمیان طویل عرصے سے جاری، انسانی بنیادوں پر باہمی تعاون کا پروگرام ہے، جسے منیلا کے بھارت نژاد میئرڈاکٹر رامو ن بگات سنگ نے قائم کیا تھا۔یہ فاؤنڈیشن ، مہاویر وِکلانگ سہایتا سمیتی کے اشتراک سےعضو بریدہ (وہ شخص جس کا کوئی عضو کاٹ دیا گیا ہو)ضرورت مند افراد کیلئے جے پور فوٹ لگانےے میں نمایاں کردار ادا کرتا آیا ہے۔ وزیراعظم نے جے پور فوٹ سے مستفید ہونے والے لوگوں کے ساتھ بات چیت بھی کی۔ ۰۰۰۰۰۰۰۰ (13.11.2017) م ن۔ م م ۔ک ا
وزیراعظم نے 17 ویں آسیان ہند چوٹی کانفرنس سے خطاب کیا

نئی دہلی، 12 نومبر، وزیر اعظم جناب نریندر مودی نے آج آسیان کے موجودہ سربراہ ویتنام کے وزیر اعظم عالی جناب نگیون ژوان پھک کی دعوت پر 17ویں آسیان۔بھارت چوٹی کانفرنس میں شرکت کی۔ اس کانفرنس کو، جس میں آسیان کے تمام دس رکن ممالک نے شرکت کی، ورچوئل وسیلے سے منعقد کیا گیا ۔ اجلاس سے خطاب کرتے ہوئے وزیر اعظم نے بھارت کی 'ایکٹ ایسٹ پالیسی' میں آسیان کی مرکزیت کو واضح کیا۔ انہوں نے کہا کہ ایک ہم آہنگ، اثر پذیر اور خوش حال آسیان بھارت کے ہند-بحرالکاہل وژن میں مرکزی اہمیت کا حامل ہے اور خطے میں سب کے لیے سلامتی اور ترقی (ایس اے گی اے آر) میں اہم کردار ادا کرتا ہے۔ وزیر اعظم نے ہند-بحر الکاہل سمندروں اور ہند-بحر الکاہل پر آسیان کے نقطہ نظر کے مابین ہم آہنگی کو تقویت دینے کی اہمیت پر زور دیا، تاکہ ایک خودمختار، آزاد، شمولیت پر مبنی اور قواعد پر مبنی ہند-بحر الکاہل خطے کو یقینی بنایا جاسکے۔ انہوں نے آسیان ممالک کو ہند-بحر الکاہل سمندروں کی پہل (آئی پی او آئی) کے مختلف ستونوں پر تعاون کرنے کی بھی دعوت دی۔ کووڈ۔19 پر، وزیر اعظم نے بھارت کے ردعمل اور عالمی برادری کو دیے گئے اس کے وسیع تر تعاون پر روشنی ڈالی، اور وبائی مرض سے لڑنے کے لیے آسیان کے اقدامات کا خیرمقدم کیا۔ وزیر اعظم نے کووڈ 19 آسیان رسپانس فنڈ میں 10 ملین امریکی ڈالر کے تعاون کا اعلان کیا۔ وزیر اعظم نے آسیان اور بھارت کے مابین بہتر طبعی اور ڈجیٹل رابطے کی اہمیت پر بھی زور دیا اور آسیان رابطے میں تعاون کے لیے بھارت کی ایک بلین امریکی ڈالر کی لائن آف کریڈٹ کی پیش کش کا اعادہ کیا۔ تجارت اور سرمایہ کاری پر، انہوں نے مابعد کووڈ معاشی بحالی کے لیے سپلائی چین کے تنوع اور لچک کی اہمیت پر زور دیا۔ آسیان رہنماؤں نے خطے میں امن و استحکام کے فروغ میں بھارت کی شراکت داری کا اعتراف کیا اور آسیان کی مرکزیت کے لیے بھارت کے تعاون کا خیرمقدم کیا۔ رہنماؤں نے 2021-2025 کے لیے نئے آسیان۔بھارت پلان آف ایکشن کو اپنانے کا خیرمقدم کیا۔ مذاکرے میں جنوبی چین سمندر اور دہشت گردی سمیت مشترکہ دلچسپی اور تشویش کے علاقائی اور بین الاقوامی امور پر بھی بات چیت کی گئی۔ طرفین نے بین الاقوامی قانون بالخصوص یو این سی ایل او ایس کی پاسداری سمیت خطے میں قواعد پر مبنی نظام کو فروغ دینے کی اہمیت پر زور دیا۔ رہنماؤں نے جنوبی چین سمندر میں امن، استحکام، حفاظت اور سلامتی کو برقرار رکھنے اور اس کے فروغ اور نیوی گیشن اور اوور فلائٹ کی آزادی کو یقینی بنانے کی اہمیت پر بھی زور دیا۔ (م ن، ع ا)
جمہوریہ کرغیز کے صدر کے ساتھ وزیر اعظم کی ملاقات

جمہوریہ کرغیز کے صدر اعلی جناب سورونبے شریاپوویخ جین بیخوف نے 30 مئی 2019، کو نئی دلی میں وزیراعظم نریندر مودی کی حلف برداری کی تقریب میں شرکت کی۔ کرغزستان، شنگھائی کوآپریشن آرگنائزیشن کی موجودہ چیئر ہے اور وسطی ایشیا میں بھارت کا ایک اہم شراکت دارملک ہے۔ صدر جین بیخوف نے گرمجوشی سے وزیراعظم کو مبارک باد پیش کی اور 13 سے 15 جون 2019 کے دوران، ایس سی او سربراہ ملاقات میں ان کی شرکت اور باہمی ملاقات کے لیے انہیں کرغزستان کے دعوت نامے کی یاد دلائی۔ اس امر کا ذکر کرتے ہوئے کہ بھارت اور کرغزستان کے مابین گرمجوشانہ اور دوستانہ تعلقات استوار ہیں، وزیراعظم نے اس بات پر اطمینان کا اظہار کیا کہ گزشتہ برسوں میں باہمی تعلقات مستحکم ہوئے ہیں۔ انہوں نے حلف برداری کی تقریب میں صدر جین بیخوف کی موجودگی کا گرمجوشانہ شکریہ ادا کیا اور کرغزستان کے دورے کے لیے دعوت نامے کے تئیں اظہار تشکر کیا اور کہا کہ وہ اس دورے کے لیے مشتاق ہیں۔ ۔۔۔۔۔۔۔۔۔۔۔
کابینہ نے مرکزی فہرست میں دیگر پسماندہ طبقات کے اندر ذیلی زمرہ بندی کے معاملے کی جانچ کے لئے آئین کی دفعہ 304کے تحت تشکیل شدہ کمیشن کی مدت کار میں توسیع کو منظوری دی

نئی دہلی،14؍جولائی2021: عزت مآب وزیر اعظم جناب نریندر مودی کی صدارت میں مرکزی کابینہ نے آج دیگر پسماندہ طبقات (او بی سی)کے اندر ذیلی زمرہ بندی کے معاملے کی جانچ کے لئے آئین کی دفعہ 304 کے تحت تشکیل شدہ کمیشن کی مدت کار میں 11ویں توسیع کو منظوری دے دی ہے۔ کمیشن کی مدت کار جو 31 جولائی 2021ء کو ختم ہورہی تھی، اس میں چھ ماہ کا اضافہ کرکے کمیشن کی مدت کار میں 31جنوری 2022ء تک توسیع کردی گئی ہے۔ فائدے: مدت کار میں مجوزہ توسیع اور اس ضمن میں شرائط میں اضافہ ’’کمیشن‘‘کو مختلف اسٹیک ہولڈرز کے ساتھ صلاح و مشورہ کے بعد اوبی سی کے اندر ذیلی زمرہ بندی کے معاملے پر ایک تفصیلی رپورٹ پیش کرنے کی اہل بنائے گی۔ عمل آوری شیڈیول: کمیشن کی مدت کار کو 31 جولائی 2021ء سے 31 جنوری 2022ء تک توسیع کے فیصلے کو صدر جمہوریہ کی منظوری سے نوٹیفائی کیا جائے گا۔
وزیر اعظم نے پوجا گہلوت کو خواتین کی 50 کلوگرام ریسلنگ میں کانسے کا تمغہ جیتنے پر مبارکباد پیش کی

وزیر اعظم جناب نریندر مودی نے برمنگھم میں منعقدہ 2022 کے دولت مشترکہ کھیلوں میں خواتین کی 50 کلوگرام ریسلنگ میں کانسے کا تمغہ جیتنے پر پوجا گہلوت کو مبارکباد پیش کی ہے۔ وزیر اعظم نے ٹویٹ کیا؛ ’’پوجا گہلوت کو کشتی میں کانسے کا تمغہ جیتنے پر مبارکباد۔ اس نے پوری بہادری سے مقابلہ کیا اور کھیلوں کے ذریعہ غیر معمولی تکنیکی برتری کا مظاہرہ کیا۔ اس کی مستقبل کی کوششوں کے لیے نیک خواہشات۔ #Cheer4India‘‘ ۔۔۔۔۔۔۔۔۔۔۔۔۔۔۔۔۔۔۔۔۔ (ش ح ۔ رض ۔ ج ا ( 8812
وزیراعظم، کووڈ-19 ٹیکہ کاری مہم کا پین انڈیا رول آؤٹ کا آغاز 16جنوری کو کریں گے

نئی دہلی:14،جنوری، 2021:وزیراعظم جناب نریندر مودی، 16جنوری 2021 کو صبح 10:30 بجے ویڈیو کانفرنسنگ کے ذریعے کووڈ-19 ٹیکہ کاری مہم کے پین انڈیا رول آؤٹ کا آغاز کریں گے۔ یہ دنیا کا سب سے بڑا ٹیکہ کاری (ویکسی نیشن) پروگرام ہوگا جس میں پورے ملک کی طول وعرض شامل ہوں گے۔ لانچ کے دوران تمام ریاستوں اور مرکز کے زیرانتظام علاقوں کے کل 3006 مقامات پر ورچوولی اجلاس منعقد کئے جائیں گے۔ افتتاح کے روز، اجلاس کے ہر مقام پر تقریباً 100 مستفیدین کو ٹیکہ لگایا جائیگا۔ یہ ٹیکہ کاری پروگرام ترجیحی گروپوں کے اصولوں پر مبنی ہیں اور جس کے تحت حفظان صحت کارکنان جن کا تعلق سرکاری اور نجی شعبوں دونوں سے ہے، کے علاوہ آئی سی ڈی ایس کارکنان شامل ہیں، کی ٹیکہ کاری کی جائے گی۔ ویکسینیشن پروگرام، صحت اور خاندانی بہبود کی مرکزی وزارت کے ذریعے فروغ دیئے گئے آن لائن ڈیجیٹل پلیٹ فارم کا استعمال کرے گا، جس کے ذریعے ٹیکے کا اسٹاک، اس کو ذخیرہ کرنے یعنی اسٹوریج کا درجہ حرارت اور انفرادی طور پر کووڈ-19 کے لئے ٹیکہ کے مستفیدین کا سراغ لگانے (ٹریکنگ) کے لئے حقیقی وقت میں اصل معلومات فراہم کی جاسکیں گی۔ یہ ڈیجیٹل پلیٹ فارم، ٹیکہ کاری اجلاس کے انعقاد کے دوران تمام سطحوں پر پروگرام منیجروں کی مدد کریگا۔ کووڈ-19 وبائی مرض، ویکسین رول آؤٹ اور کو-ون سافٹ ویئر سے متعلق سوالات کو حل کرنے کے لئے وقف 24×7 کال سینٹر، 1075 قائم کیا گیا ہے۔ شہری ہوابازی کی وزارت کے سرگرم تعاون کے ساتھ کووی شیلڈ اور کوویکسن دونوں ٹیکوں کی وافر خوراکیں، ملک بھر کی تمام ریاستوں / مرکز کے زیر انتظام علاقوں کو پہلے ہی پہنچائی جاچکی ہے۔ انہیں ریاستیں / مرکز کے زیر انتظام علاقے کی حکومتیں اپنے اضلاع کو پہنچارہی ہیں۔ ‘جن بھاگیداری’ کے اصول کی بنیاد پر پروگرام شروع کرنے کی تمام تیاریاں مکمل کرلی گئی ہیں۔ ش ح۔ش ت۔ ج
وزیر اعظم کی ٹیکن پور آمد، ڈی جی پی اور آئی جی پی کی کانفرنس میں شرکت

نئی دہلی۔07 جنوری وزیر اعظم جناب نریندر مودی آج ڈائرکٹر جنرل آف پولیس اور انسپکٹر جنرل آف پولیس کی کانفرنس میں شرکت کے لیے مدھیہ پردیش کے ٹیکن پور میں واقع بی ایس ایف اکیڈمی پہنچے ۔ آج دن بھر سیکوریٹی سے متعلق مختلف موضوعات پر پریزنٹشن اور مفید مباحثے ہوئے ۔ گذشتہ تین برسوں کے دوران میں لیے گئے فیصلوں کے عملدر آمد کی صورتحال پر بھی ایک پریزیٹشن ہوا ۔ کھانے کے دوران وزیر اعظم نے مخصوص سیکوریٹی اور پالیسی امور پر افسران کے منتخب گروپوں کے ساتھ بات چیت کی ۔ وزیر اعظم کی بات چیت کل نو گھنٹے تک جاری رہی ۔ اس سے قبل وزیر اعظم نے بی ایس ایف اکیڈمی میں پانچ نئی عمارتوں کے افتتاح کی تختیوں کی نقاب کشائی کی ۔ بات چیت کل بھی جاری رہے گی ۔ وزیر اعظم کل دو پہر دہلی روانہ ہونے سے قبل کانفرنس کی اختتامی تقریب سے خطاب کریں گے ۔ ۔۔۔۔۔۔۔۔۔۔۔۔۔۔۔۔۔۔۔۔۔
وزیراعظم کا صدر جو بائیڈن سے سمندری طوفان ایان سے ہونے والے جانی نقصان پر تعزیت کا اظہار

وزیر اعظم جناب نریندر مودی نے ایان سمندری طوفان کی وجہ سے قیمتی جانوں کے ضیاع اور تباہی پر امریکہ کے صدر جو بائیڈن سے دلی تعزیت اور دلی ہمدردی کا اظہار کیا ہے۔ وزیر اعظم نے ٹویٹ کیا؛ سمندری طوفان ایان کی وجہ سے قیمتی جانوں کے ضیاع اور تباہی پر ایٹ پوٹس ایٹ جوبائیڈن (
وزیر اعظم نے دسویں جماعت کے طلباء کو سی بی ایس ای امتحانات کامیابی سے پاس کرنے پر مبارکباد دی

نئی دہلی ، 03اگست ، 2021 وزیر اعظم جناب نریندر مودی نے دسویں جماعت کے طلباء کو سی بی ایس ای امتحانات کامیابی سے پاس کرنے پر مبارکباد دی ہے۔ انہوں نے طلباء کو ان کی مستقبل کی کاوشوں کے لیے نیک خواہشات بھی پیش کیں۔ ایک ٹویٹ میں وزیر اعظم نے کہا ، ’’میرے نوجوان دوستوں کو مبارکباد جنہوں نے کامیابی کے ساتھ سی بی ایس ای دسویں کے امتحانات پاس کیے۔ طلباء کو ان کی مستقبل کی کوششوں کے لیے نیک خواہشات۔‘‘ ش ح ۔ا م۔رب۔
وزیراعظم نریندر مودی نے ڈانڈی میں نیشنل سالٹ ستیہ گرہ میموریل ملک وقوم کے نام وقف کیا

نئیدہلی۔31؍جنوری۔وزیراعظم جناب نریندر مودی نے بابائے قوم آنجہانی مہاتما گاندھی کے یوم وفات کے موقع پر ، گجرات کے نوساری ضلع کے ڈانڈی میں واقع نیشنل سالٹ ستیہ گرہ میموریل ملک وقوم کے نام وقف کیا۔ میموریل میں انہوں نے مہاتما گاندھی اوران 80دیگر ستیہ گرہیوں کے مجسموں کی نقاب کشائی کی جنہوں نے 1930 میں تاریخی ڈانڈی سالٹ مارچ کےدوران آنجہانی مہاتماگاندھی کے ساتھ سفر کیا تھا جس میں برطانوی قانون کے خلاف سمندر کے پانی سے نمک بنائے جانے کا فیصلہ کیا گیا تھا۔ اس میموریل کی دیواروں پر 24 ایسے نقوش کندہ کیے گئے ہیں جن سے 1930 کے تاریخی نمک مارچ کے واقعات کے بارے میں معلومات حاصل ہوتی ہے۔ اس میموریل کی توانائی کی ضروریات کی تکمیل کیلئے شمسی شجر نصب کیے گئے ہیں ، وزیراعظم نے اس موقع پر میموریل کے چاروں طرف کا جائزہ لیا۔ وزیراعظم نے اس موقع پر عوامی جلسے سے خطاب میں ان تمام لوگوں کو مبارکباد دی جنہوں نے اس میموریل کیلئے اس کی تیاری میں کام کیا ہے۔ انہوں نے کہا کہ یہ میموریل ہمیں اپنے اُن عظیم مجاہدین آزادی کی یاد دلاتا ہے جنہوں نے آزادی کیلئے اپنی جانیں قربان کردی تھیں۔ جناب مودی نے مزید کہا کہ ڈانڈی میموریل دراصل مہاتما گاندھی کے آگرہ، سوچھاگرہ اور ستیہ گرہ کا روشن مجموعہ ہے اور آنے والے دنوں میں یہ یہاں آنے والے سیاحو ں کیلئے سب سے پُرکشش مرکز ہوگا۔ وزیراعظم نے کہا کہ بابائے قوم آنجہانی مہاتما گاندھی کی روایات کو آگے بڑھانے کی کوشش کرتے ہوئے ہماری سرکار نے کھادی سے وابستہ تقریباً دو ہزار اداروں کی جدید کاری کی ہے جس سے لاکھوں دستکاروں اور مزدوروں کو فائدہ پہنچا ہے۔ اب کھادی محض ایک فیشن نہیں رہ گیا بلکہ خواتین کو تفویض اختیارات کی علامت بھی بن گیا ہے۔ جس طرح سودیشی نے تحریک آزادی نے انتہائی اہم کردار ادا کیا تھااسی طرح ہتھ کرگھے غریبی کے خاتمے میں زبردست معاونت کریں گے۔ سرکار نے ہتھ کرگھوں کے فروغ کی غرض سے ہر سال 7 اگست کو یوم ہتھ کرگھا منانے کا فیصلہ کیا ہے۔ سوچھاگرہ پر گاندھی جی کے اصرار کی اہمیت کاحوالہ دیتے ہوئے وزیراعظم نے کہا ، ہم نے انہیں قدروں کو صاف ستھرے ہندوستان کیلئے اپنایا ہے ، سوچھ بھارت ابھیان کا اثر یہ ہوا ہے کہ دیہی علاقوں کی صفائی ستھرائی میں زبردست اضافہ ہوا ہے۔ جہاں سال 2014 میں دیہی علاقوں کی صفائی ستھرائی محض 38 فیصد تھی وہیں قومی جمہوری اتحاد کے برسراقتدار آنے کے بعد دیہی علاقوں کی صفائی ستھرائی 98 فیصد ہوگئی ہے۔ وزیراعظم نے کھانا بنانے کے ایندھن سے بجلی اور حفظان صحت سے مالیات خدمات تک تمام تر سہولیات دیہی علاقوں کو دستیاب کرانے کی کوششیں دوہراتے ہوئے کہا کہ یہ ہمارے ’’گرام اودے سے بھارت اودے‘‘ کے مشن اور نظریے کے عین مطابق ہے۔ واضح ہو کہ وزیراعظم نریندر مودی گجرات کے ایک روزہ دورے پر ہیں ، اس سے پہلے دن میں وزیراعظم نے سورت ہوائی اڈے کی ٹرمنل بلڈنگ کی توسیعی عمارت کا سنگ بنیاد رکھا اور سورت میں مختلف ترقیاتی پروجیکٹ کا افتتاح کیا۔ انہوں نے جدید ترین سورت کا جدیدترین رسیلا بین، سیونتی لال وینس ہاسپٹل بھی ملک وقوم کے نام وقف کیا اور سورت میں نیوانڈیا یوتھ کنکلیو سے خطاب کیا۔ ۔۔۔۔۔۔۔۔۔۔۔۔۔۔۔۔۔۔۔۔۔۔
گلاسگو میں سی او پی-26 چوٹی اجلاس کے موقع پر وزیر اعظم مودی اور برطانیہ کے وزیر اعظم کے درمیان دو طرفہ ملاقات

.1وزیر اعظم نریندر مودی نے یکم نومبر 2021 کو گلاسگو میں منعقد سی او پی-26 عالمی رہنماؤں کے سربراہ اجلاس کے موقع پر برطانیہ کے وزیر اعظم جناب بورس جانسن سے ملاقات کی۔ .2 وزیر اعظم نے پی ایم جانسن کو سی او پی-26 کے کامیاب انعقاد اور ماحولیاتی تبدیلی میں تخفیف اور موافقت کیلئے عالمی اقدامات میں چیمپئن بننے میں ان کی ذاتی قیادت کیلئے مبارکباد دی۔انہوں نے آئی ایس اے اور سی ڈی آر آئی کے تحت مشترکہ اقدامات سمیت ماحولیاتی فائننس ،ٹیکنالوجی اختراع اور موافق گرین ہائیڈروجن ،قابل تجدید ذرائع اور صاف ٹیکنالوجی پر برطانیہ کے ساتھ مل کر کام کرنے کےعزم کا اعادہ کیا ۔ .3 دونوں وزرائے اعظم نے روڈ میپ 2030 کی ترجیحات خاص طور پر تجارت اور معیشت ،تعلقات عامہ ،صحت ،دفاع اور سلامتی کے شعبوں کے نفاذ کا جائزہ لیا ۔انہوں نے آزاد تجارتی معاہدہ کے مذاکرات کی شروعات کیلئے کئے گئے اقدامات سمیت تجارتی شراکت داری میں اضافے کی پیش رفت پر اطمینان کا اظہار کیا۔ .4 دونوں لیڈروں نے افغانستان ،انسداد ہشت گردی ،ہند بحر الکاہل خطہ ،سپلائی چین میں لچیلا پن اور کووڈ کے بعد عالمی معیشت کے ابھرنے سمیت علاقائی اور عالمی چیلنجوں پر بھی تبادلہ خیال کیا۔ .5 وزیر اعظم نے بھارت میں جلد وزیر اعظم جانسن کے خیر مقد م کیلئے اپنی خواہش کا اعادہ کیا۔
وزیر اعظم نے میٹرو اور نوراتر کا ویڈیو شیئر کیا

وزیر اعظم جناب نریندر مودی نے گجرات بی جے پی کا ایک دلچسپ چھوٹا ویڈیو ساجھا کیا ہے، جس میں میٹرو اور نوراتر اور گجرات ترقیاتی ماڈل پر روشنی ڈالی گئی۔ بی جے پی گجرات کے ایک ٹوئٹ کا حوالہ دیتے ہوئے وزیر اعظم نے ٹوئٹ کیا؛ ’’میٹرو اور نوراتر ….احمد آباد کے لئے دوہرا جشن۔‘‘
کسٹم معاملات میں باہمی انتظامی امدادکے لئے تعاون کے سلسلے میں بھارت- اُردن معاہدے کو کابینہ کی منظوری

نئی دہلی ،یکم ؍مارچ :مرکزی کابینہ نے وزیراعظم، جناب نریندرمودی کی سربراہی میں بھارت اوراُردن کے مابین کسٹم معاملات سے متعلق باہمی انتظامی امداد کے ایک معاہدے کی توثیق کرتے ہوئے اس پردستخط کئے جانے کو اپنی منظوری دے دی ہے۔ اس معاہدے سے کسٹم سے متعلق جرائم کی تفتیش اورروک تھام سے متعلق مفید اطلاعات کی دستیابی میں مدد ملے گی۔ توقع کی جاتی ہے کہ یہ معاہدہ تجارت کو فروغ دیگااور دونوں ممالک کے مابین تجارت کے سازوسامان کی موثر کلیئرنس کا راستہ ہموار کریگا۔ پس منظر یہ معاہدہ دونوں ممالک کے کسٹم حکام کے مابین اطلاعات اور خفیہ اطلاعات ساجھا کرنے کے لئے ایک قانونی فریم ورک فراہم کریگااور کسٹم قوانین کے معقول اطلاق میں بھی مد د دیگا۔ کسٹم جرائم کی روک تھام اور تفتیش ممکن ہوسکے گی اورقانونی تجارت کا راستہ ہموارہوگا۔ اس معاہدے کے مسودے کو دونوں ممالک کے کسٹم حکام کی رضامندی سے حتمی شکل دی جاچکی ہے ۔مسودہ معاہدے کے تحت بھارت کی کسٹم سے متعلق تشویش اور ضروریات خصوصاًکسٹم کی مالیت کے صحیح صحیح تعین سے متعلق اطلاعات کے تبادلے کے شعبے میں جوتشویشات ہیں،انھیں حل کرنے ، محصولاتی درجہ بندی اور ، دونوں ممالک کے مابین جن اشیأ کی تجارت ہوتی ہے ان کی ارتقأ اوران پرعائد ہونے والے محصولات سے متعلق تشویشات کو بھی مدنظررکھاگیاہے ۔ (م ن ۔ ع آ۔820101.03.)
کابینہ نے زرعی کاروبار کے واسطے معاشی نظام کو بہتر بنانے کی خاطر آپسی تعاون  کے قیام کے لئے ہندوستان اور مالدیپ کے درمیان مفاہمت نامے کو منظوری دی

نئی دہلی،06فروری 2019/ وزیراعظم نریندر مودی کی سربراہی میں مرکزی کابینہ نے زرعی کاروبار کے واسطے معاشی نظام کو بہتر بنانے کی خاطر آپسی تعاون کے قیام کے لئے ہندوستان اور مالدیپ کے درمیان سابقہ تاریخ سے مفاہمت نامے کو منظوری دےدی ہے۔ کابینہ نے ہندوستان کی زراعت اور کسانوں کے فلاح و بہبود کی وزارت اور مالدیپ کی ماہی پروری ، سمندری وسائل اور زراعت کی وزارت کے درمیان ہوئے ایک مفاہمت نامے کو منظوری دی ہے ۔جس پر 17 دسمبر 2018 کو دستخط کئے گئے تھے جب مالدیپ کے صدر نے ہندوستان کا سرکاری دورہ کیا تھا۔ زرعی کاروبار کے لئے معاشی نظا م کو بہتر بنانے کی خاطر آپسی تعاون کے قیام کے لئے یہ مفاہمت نامہ زرعی مردم شماری ، زرعی کاروباری مربوط کھیتی کا نظام ، آب پاشی ، بہتر بیج، مٹی کی ذر خیزی کے بندوبست ، تحقیق ، مقامی زرعی کاروبار کی صلاحیت سازی کے شعبوں میں تعاون کی گنجائش فراہم کرتا ہے ۔ اس کے علاوہ اس مفاہمت نامے سے خوراک کے تحفظ اور تغذیہ کے شعبے میں صنعت کاروں کی معلومات بڑھا رہا ہے اور ماحولیاتی لچکدار زرعی نظام تیار کرنے کے علاوہ کیڑوں مکوڑوں کے باقیات کا ٹیسٹ کرنے کی سہولیات وغیرہ فراہم کر رہا ہے۔ اس مفاہمت نامے کے تحت ایک مشترکہ ورکنگ گروپ تعاون کے منصوبے تیار کرنے کے لئے تشکیل دیا جائےگا اور فریقوں کے ذریعے طے کئے گئے کام کاج کو نافذ کرنے کے علاوہ وضع کی گئیں سرگرمیاں نافذ کرنے سے متعلق کام کے بارے مطلع کرے گا۔
وزیراعظم نریندر مودی نے گنگا آرتی میں  شرکت کی، کاشی  میں اہم ترقیاتی پروجیکٹوں کا معائنہ کیا اور وزرائے اعلی  اور نائب وزرائے اعلی کے ساتھ میٹنگ کی

وزیراعظم جناب نریندر مودی نے وارانسی میں کل بابا وشوناتھ دھام کے افتتاح کے بعد اپنی مصروفیات جاری رکھی ہوئی ہیں جہاں انہوں نے پوجا ارچنا کی اور گنگا میں مقدس اشنان کیا۔ اس بعد پیر کی شام کو وزیراعظم نے گنگا آرتی میں شرکت کی۔ گنگا آرتی پر وزیراعظم نے ٹوئٹ کیا کہ کاشی میں آرتی ہمیشہ دل و دماغ کو نئی توانائی سے بھر دیتی ہے۔ انہوں نے کہا کہ کاشی کی گنگا آرتی ہمیشہ انتر آتما کو نئی اُرجا سے بھر دیتی ہے، آج کاشی کا بڑا خواب پورا ہونے کے بعد دشاشو میگھ گھاٹ پر گنگا آرتی میں شامل ہوا اور ماں گنگا کو ان کی کرپا کے لئے نمن کیا۔ نمامے گنگا تو پاد پنکجم بعد میں وزیراعظم نے وزرائے اعلی اور نائب وزرائے اعلی کے ساتھ اہم اور سرگرم میٹنگ کی۔ وزیراعظم نے ٹوئٹ کیا @BJP4India وزرائے اعلی اور نائب وزرائے اعلی کے ساتھ اہم میٹنگ مکمل ہوگئی ہے۔ وزیراعظم نے کاشی میں کلیدی ترقیاتی کاموں کا بھی معائنہ کیا۔ انہوں نے ایک ٹوئٹ میں کہا، کاشی میں اہم ترقیاتی کاموں کا معائنہ کرتے ہوئے یہ ہماری کوشش ہے کہ اس مقدس شہر کے لئے بہترین ممکنہ بنیادی ڈھانچہ تیار کیا جائے۔ وزیراعظم ریلوے اسٹیشن بھی گئے۔ انہوں نے کہا کہ اگلا اسٹاپ … بنارس اسٹیشن ۔ ہم ریلوے کنکٹی وٹی کے ساتھ ساتھ صاف ستھرے ، جدید اور مسافر دوست ریلوے اسٹیشن میں اضافہ کرنے کے لئے کام کررہے ہیں۔ دیر رات میں وزیراعظم کا ترقیاتی پروجیکٹوں کا معائنہ ، ان کے کام کے طریقے کے مطابق ہے تاکہ عوام کو کم سے کم پریشانی ہو۔ انہوں نے ان لوگوں سے بھی بات کی جنہوں نے وزیراعظم کے تئیں اپنےپیار اور جوش و جذبے کا اظہار کیا جو ان کے مقامی ممبر پارلیمنٹ بھی ہیں۔ ۔۔۔۔۔۔۔۔۔۔۔ ۔ ۔ ش ح۔ح ا ۔ن ا۔